In Christi nomine, sancte prothomartiris Stephani Divionensis Ecclesie canonicisque vobis ibidem degentibus, nos vestri cum fratres Hugo, misericordia Dei sacerdos, et ego Nocherius levita, nepos eius, pro veri iudicis amore ac prothomartiris vestraque dilectione, ad vestram communem mensam, donamus vobis imperpetuum in pago Oscharensi et in villa Casneacho: ego Hugo: I coloniam Alrei, cum quodam servo nomine Fucredo unoque cum piscatione, molendino. Ego vero Nocherius aliam coloniam Lanberti: itaque tradimus vobis in agris, oleis, pratis, silvis, pascuis, aquis aquarumque decursibus, exis, regressiis, nemini servitium dantes. Hec vobis prebemus ut nostri memores sitis, post obitum nostrum piumque orationum officium animabus nostris impendatis. Item in Casneaco, ego Lecilinia pro Hugone filio meo anime mee remedio, dono vobis curtiles duos.